lv als lv lv it lv es ru lv pl fr eo sl lv lv lv de lv lv fi uz lv uz lv sl lv lv lv lv lv nl lv lv lv en lv lv lv lv lv lv lv lv lv lv lv lv lv lv lv nl lv lv lv lv pt lv pt lv lv pl lv lv en lv lv en lv lv sl lt hbs_lat lv lv nl lv lv lv lv eo lv lv lv sl lt hbs_lat lv lv lv lv en eo lv lv sl lt hbs_lat lv en lv en lv en lv pl fr eo sl lv lv lv de lv lv fi uz lv uz lv sl lv lv nl lv lv lv lv lv pt lv lv pl lv lv en lv lv en lv lv sl lt hbs_lat lv lv eo lv lv sl lt hbs_lat lv lv en eo lv lv sl lt hbs_lat lv en lv en lv lv lv br lv lv lv lv lv en lv en lv lv lv lv lv lv lv lv lv lv lv lv lv lv lv lv lv lv lv lv lv lv en lv en lv lv lv lv lv lv lv lv lv lv lv lv lv lv lv lv lv lv lv lv lv lv sv lv lv lv lv lv lv eu lv nb nl km km lv ru als lv lv pl fr eo sl lv de lv lv fi uz sl lv lv nl lv lv pl lv en en lv lv sl lv lv eo lv sl lv lv en eo lv lv sl lv en lv en lv lv lv lv
Norisinājusies tiešsaistes konference “Sadarbība un kvalitāte pirmsskolā”
Izglītības, kultūras un sporta departaments
Sociālie pakalpojumi ģimenēm ar bērniem
Sociālie pakalpojumi personām ar invaliditāti un garīga rakstura traucējumiem
Īsfilma “Iepazīsim Rīgas apkaimes!” zīmju valodā
Sludinājuma iesniegšana par pirmsskolas vietas maiņu
Sludinājuma iesniegšana par pirmsskolas vietas maiņu
Norisinājusies tiešsaistes konference “Sadarbība un kvalitāte pirmsskolā”
26. novembrī plkst.11.00 Izglītības un zinātnes ministrija (IZM) organizēja tiešsaistes konferenci “Sadarbība un kvalitāte pirmsskolā”. Konferencē piedalījās izglītības iestādes, kas īsteno pirmsskolas izglītības programmas – šo iestāžu vadītāji un vietnieki, kā arī valstspilsētu un novadu izglītības pārvalžu vadītāji un izglītības speciālisti.
Konferences mērķis bija aktualizēt sadarbības un kvalitātes nozīmi pirmsskolas izglītībā, pilnveidojot pirmsskolas izglītības pedagogu kompetenci izglītības iestādes un ģimeņu sadarbības veidošanā krīzes apstākļos un atbalsta sniegšanā vecākiem.
Konferenci atklāja izglītības un zinātnes ministre Anita Muižniece. IZM un Izglītības kvalitātes valsts dienesta speciālisti informēja par aktualitātēm normatīvajā regulējumā un pirmsskolas izglītības vadītāju profesionālās darbības novērtēšanā, kā arī atgādināja svarīgāko par darbinieku testēšanu un epidemioloģiskās drošības pasākumu ievērošanu. Tāpat bija iespēja uzzināt par monitoringa izvērtējumu – kā veicies ar pirmsskolas izglītības vadlīniju un kompetencēs balstīta satura īstenošanu pirmsskolas izglītībā 2020./2021. mācību gadā, salīdzinot ar iepriekšējā mācību gada rezultātiem.
Darba kārtībā bija iekļauti vairāki citi pirmsskolas izglītības speciālistiem svarīgi jautājumi – par pirmsskolas mācīšanās konsultantu lomu izglītības kvalitātes stiprināšanai pirmsskolā, par mūzikas nodarbību organizēšanu kompetenču pieejas un Covid-19 apstākļos, par to kā skolotājiem un vecākiem veiksmīgāk izmantot bērnu ar speciālām vajadzībām izvērtēšanas metodiku, kā pirmsskolas izglītības pedagogam palīdzēt pašam sev un citiem krīzes apstākļos.
Pirmsskolas izglītības speciālistiem bija iespēja iepazīties ar labās pieredzes stāstiem. Rīgas 215. pirmsskolas izglītības iestādes vadītāja Daiga Kleine pastāstīja par izglītības iestādes sadarbības pieredzi Covid-19 pandēmijas apstākļos, par mācību procesa organizāciju un sadarbību āra vidē, kā arī par vecāku un izglītības iestādes sadarbības veiksmes formulu. Darot kopā, varam paveikt daudz!
Konsultatīvie centri kā resurss izglītības kvalitātes pilnveidei pirmsskolā
Rīgas domes Izglītības, kultūras un sporta departamenta Pirmsskolu nodaļas vadītāja Iveta Nagla vērsa uzmanību uz pieejām, kuras tiek attīstītas Rīgas valstspilsētas pašvaldībā.
Balstoties uz Vispārējās izglītības likuma 24.panta piedāvātām iespējām, ka pirmsskolas izglītības konsultatīvo centru var izveidot kā pirmsskolas izglītības iestādes struktūrvienību, Rīgas valstspilsētas pašvaldībā jau 2017. gadā tika dibināti divi konsultatīvie centri, savukārt, 2021. gadā aktīvi darbojas jau seši konsultatīvie centri. Konsultatīvais centrs ir Rīgas domes Izglītības, kultūras un sporta departamenta izveidota struktūrvienība Rīgas pirmsskolas izglītības iestādē, kas sniedz Rīgas pilsētas pašvaldības izglītības iestādēm, bērnu uzraudzības pakalpojuma sniedzējiem un vecākiem konsultatīvu un metodisku palīdzību pirmsskolas vecuma bērnu izglītošanā.
RD IKSD Pirmsskolu nodaļas galvenā speciāliste - eksperte Jana Buboviča iepazīstināja ar Konsultatīvā centra galvenām funkcijām un uzdevumiem.
1.) Organizē pedagoģiski metodiskos atbalsta pasākumus, pedagogu profesionālās pieredzes apmaiņu un labās prakses pārnesi:
sniedz konsultācijas, t.sk. nodrošina individuālu metodisko un pedagoģisko palīdzību pirmsskolas izglītības iestāžu pedagogiem par īstenotā mācību satura jautājumiem;
organizē un vada seminārus-praktikumus;
sadarbībā ar Rīgas izglītības un informatīvi metodiskos centru izstrādā un vada pedagogu, skolotāju palīgu profesionālās kompetences pilnveides programmas;
2.) ​Organizē darba grupas, seminārus par pirmsskolas izglītības mācību saturu.
No 2017. gada līdz 2020. gadam konsultatīvie centri sadarbībās ar Rīgas valstspilsētas pašvaldības pirmsskolas izglītības iestādēm aktīvi darbojās starpkonferenču radošajās grupās. Starpkonferenču periodā darbojās 32 mērķgrupas, tās popularizēja labās prakses piemērus.
Konsultatīvie centri organizē seminārus pedagogiem, skolotāju palīgiem par pirmsskolas izglītības mācību saturu, piemēram, «Bērns lingvistiski neviendabīgā vidē pirmsskolā, ko darīt?», «Bērna pašvadīta mācīšanās pirmsskolā.», «Pirmsskolas pedagogu sociāli emocionālā kompetence»; «Digitālās caurviju prasmes pirmsskolas vecuma bērniem» u.c.
Konsultatīvie centri organizē seminārus iestāžu vadību komandām «Bērna sūdzības iesniegšanas un izskatīšanas kārtība (BSIIK)».
3.) Konsultē un sniedz metodisko palīdzību bērnu uzraudzības pakalpojuma sniedzējiem un vecākiem pirmsskolas izglītības programmas apguvei obligātā izglītības vecuma bērniem.
Organizē un vada Bērnu uzraudzības pakalpojuma sniedzēju profesionālās kompetences pilnveides programmu (12h);
Konsultē Bērnu uzraudzības pakalpojuma sniedzējus bērnu audzināšanas un izglītošanas jautājumos;
Sniedz metodisku palīdzību bērnu vecākiem pirmsskolas izglītības programmas apguvei obligātā izglītības vecuma bērniem (izglītošana ģimenē).
4.) Sniedz atbalstu izglītības, t.sk. iekļaujošās izglītības, kvalitātes vadības nodrošināšanai Rīgas valstspilsētas pašvaldības izglītības iestādēs.
5.) Nodrošina proaktīvu un konsultatīvu pedagogu profesionālās kompetences pilnveides atbalstu.
Ārējie vērtētāji - pedagogu profesionālās darbības kvalitātes novērtēšana (3.kvalitātes pakāpe);
Sniedz atgriezenisko saiti pedagogiem par novadīto rotaļnodarbību kvalitāti atbilstoši novērtējuma kritērijiem, kā arī, ja nepieciešams, nodrošina proaktīvu profesionālās kompetences pilnveides atbalstu gan pedagogam, gan iestādes administrācijai;
Konsultatīvā centra vadītājas ir mācīšanās konsultanti - eksperti pirmsskolām.
Pirmsskolas izglītības konsultatīvo centru kontakti Rīgā
Rīgas pirmsskolas izglītības iestāde “Madariņa”, Dagmāras iela 3, Rīga
Rīgas pirmsskolas izglītības iestāde “Mārdega”, Tallinas iela 64, Rīga
Rīgas 13. pirmsskolas izglītības iestāde “Ābecītis”, Altonavas iela 1, Rīga
Rīgas 273. pirmsskolas izglītības iestāde, Ilūkstes iela 101, k-4, Rīga
Rīgas pirmsskolas izglītības iestāde “Blāzmiņa”, Skuju iela 14, Rīga
Rīgas 239. pirmsskolas izglītības iestāde, Akadēmiķa Mstislava Keldiša iela 32, Rīga
Interešu un profesionālās ievirzes (mākslas, mūzikas un sporta) izglītības programmu un amatiermākslas kolektīvu katalogs [ Klausīties ]
Reģistrācija pirmsskolas izglītības iestādei
Rīgas pilsētas darba ar jaunatni plāns 2019.–2023. gadam [ Klausīties ]
Brīvā laika pavadīšanas centri Rīgā un to darba laiki 2022./ 2023. mācību gada 1. pusgadā [ Klausīties ]
PARAKSTIES UZ MŪSU JAUNUMIEM
RD IKSD IZGLĪTĪBA KULTŪRA
K. Valdemāra ielā 5
Informatīvajos materiālos izmantotas fotogrāfijas, lai atspoguļotu Rīgas pašvaldības rīkotus un atbalstītus pasākumus. Gadījumos, ja ir rosinājums, kādu fotogrāfiju dzēst, par to informējiet, sūtot ziņu uz e-pasta adresi: iksd@riga.lv.
Šīs tīmekļa vietnes pārzinis ir Rīgas domes Izglītības, kultūras un sporta departaments, elektroniskā pasta adrese: iksd@riga.lv.
Informējam, ka šajā vietnē tiek izmantotas sīkdatnes (angļu val. "cookies"). Sīkdatne uzkrāj datus par vietnes apmeklējumu. Uzkrātās sīkdatnes var būt pieejamas arī mūsu pārbaudītiem un uzticamiem sadarbības partneriem (trešajām pusēm). Turpinot lietot šo vietni, Jūs piekrītat, ka mēs uzkrāsim un izmantosim sīkdatnes Jūsu ierīcē. Savu piekrišanu Jūs jebkurā laikā varat atsaukt, nodzēšot saglabātās sīkdatnes, taču Jums jāņem vērā, ka, ja atspējosiet noteikti nepieciešamās sīkdatnes, tīmekļa vietne nevarēs darboties pilnvērtīgi. Papildus informācija šeit
Es piekrītu saņemt sīkdatnes Es nepiekrītu saņemt sīkdatnes